BFC Hot Shots har indgået en aftale med den 18-årige talentfulde forward, Rasmus Luther, der kommer fra Svenstrup Dolphins.

Svenstrup Dolphins skal i næste sæson spille i første division efter, at holdet rykkede op fra anden division. Her bemærkede Rasmus Luther sig som holdets absolutte topcorer, med 43 (30+13) point i blot 12 kampe. I sæsonen 2005/06 blev Luther noteret for 55 point for Svenstrup, og blev samtidig kåret som både topscorer og årets spiller. - Vi er glade for at Rasmus Luther har sagt ja til at fortsætte karrieren hos os. Han er en meget talentfuld spiller, der er fremtidens mand i dansk floorball. Vi forventer, at han vil udvikle sig yderligere i Brønderslev og, at han inden for et par år vil fortsætte sin imponerende pointhøst og samtidig slå sit navn fast i dansk floorball, siger Thomas Lodberg fra Hot Shots.